Marrëdhëniet e Ukrainës me Perëndimin e Rusinë 
Që prej shkëputjes nga Bashkimi Sovjetik në vitin 1991, Ukraina ka luftuar për identitetin e saj, duke u luhatur mes Rusisë dhe Perëndimit.
Për të nënshkruar Marrëveshjet e Asociimit dhe Tregtisë së Lirë me Bashkimin Evropian, parlamenti i Ukrainës duhet të ndryshojë ligjet e vendit për t’i përshtatur ato me standardet evropiane. Ish presidenti pro perëndimor ukrainas, Viktor Yushchenko, thotë se ky është shansi i fundit për Ukrainën: Bashkimi Evropian po kërkon gjithashtu që t’u jepet fund ndëshkimeve të motivuara politikisht dhe të lirohet ish kryeministria Yulia Tymoshenko. Megjithëse Gjykata Evropiane e të Drejtave të Njeriut konstatoi se e drejta e saj për një gjykim të drejtë ishte shkelur, ajo ende mbahet në burg nën akuzuar për abuzim me pushtetin. Ish ambasadori amerikan në Ukrainë, Steven Pifer, tha se lirimi i Tymoshenko-s është me shumë rëndësi: Ndërkaq, Rusia, e cila po përpiqet ta mbajë Ukrainën në orbitën e saj, po ofron një alternativë, hyrjen në Bashkimin Doganor. Ukraina nuk duhet të plotësojë kushte dhe do të ketë tregti të lirë me Rusinë, Bjellorusinë dhe Kazakistanin, si dhe do të paguajë çmime më të ulta për gazin natyror nga Rusia. Në muajin gusht, Rusia bllokoi importet nga Ukraina. Papritur, disa mallra nuk arritën të përmbushtin standardet ruse të sigurisë dhe cilësisë, ose patën vështirësi të kalonin doganën. Anders Aslund i Institutit Peterson në Uashington e shikon këtë lëvizje si një formë presioni. " Si rezultat, politikanët ukrainas po bëjnë thirrje për lidhje më të ngushta me Bashkimin Evropian, duke premtuar të plotësojnë të gjitha kërkesat sa më parë që të jetë e mundur. Evropianët u indinjuar nga veprimet e Rusisë ndaj fqinjëve të saj, të cilët kërkojnë partneritet me Evropën. Ministri i Punëve të Jashtëve të Suedisë, Carl Bildt thotë: Ndikimi i Rusisë ndaj Ukrainës nuk kufizohet tek tregtia. Ai ka një prani të fortë në politikë, në media dhe në ushtrimin e fesë. Drejtori i Institutit Kennan, Matthew Rojanski, beson se Rusia do të vazhdojnë të ushtrojë ndikimin e saj ndaj politikës së Ukrainës, pas nënshkrimit të Marrëveshjes së Asociimit. Megjithëkëtë, shumë ukrainas duken të gatshëm që vendi të afrohet më shumë me Evropën. Sipas sondazhit më të fundit, 41% e ukrainasve mbështesin hyrjen në Bashkimin Evropian dhe 31% janë në favor të Bashkimit Doganor.